b'\n_START_ARTICLE_\nNatzarens (sobrenom)\n_START_PARAGRAPH_\nEl sobrenom natzarens es fa servir en els escrits jueus (hebreu \xd7\xa0\xd7\x95\xd7\xa6\xd7\xa8\xd7\x99\xd7\x9d notzrim) per evitar les conseq\xc3\xbc\xc3\xa8ncies inherents de la paraula "cristians" (literalment, "els seguidors de l\'Ungit," "Christos," el Messies). Els terme "natzarens" tamb\xc3\xa9 es fa servir relativa als cristians en arameu (nazara) i \xc3\xa0rab (nasara). Avui dia, a Israel, el terme "natzarens" es fa servir en els diccionaris, en la premsa i els mitjans de comunicaci\xc3\xb3 en general. No obstant aix\xc3\xb2, en les traduccions del Nou Testament en hebreu, i en les publicacions cristianes, els terme "cristians" \xc3\xa9s tradu\xc3\xaft pel terme "messi\xc3\xa0nics" (hebreu meshiykkiyim).\n_START_SECTION_\nEvangelis\n_START_PARAGRAPH_\nA Jes\xc3\xbas se li aplic\xc3\xa0 l\'apel\xc2\xb7latiu de natzar\xc3\xa8 (\xce\x99\xce\xb7\xcf\x83\xce\xbf\xcf\x8d\xcf\x82 \xce\x9d\xce\xb1\xce\xb6\xcf\x89\xcf\x81\xce\xb1\xce\xaf\xce\xbf\xcf\x82) que m\xc3\xa9s tard va passar als seus ap\xc3\xb2stols. Persones de tota mena en llocs molt diversos anomenaren natzar\xc3\xa8 a Jes\xc3\xbas. Jes\xc3\xbas accept\xc3\xa0 i va fer servir aquest nom. En la inscripci\xc3\xb3 que Pon\xc3\xa7 Pilat pos\xc3\xa0 sobre la creu, va escriure en hebreu, llat\xc3\xad, i grec \xc2\xabJes\xc3\xbas Natzar\xc3\xa8, el rei dels jueus\xc2\xbb \xc2\xab\xce\x99\xce\xb7\xcf\x83\xce\xbf\xcf\x8d\xcf\x82 \xce\x9d\xce\xb1\xce\xb6\xcf\x89\xcf\x81\xce\xb1\xce\xaf\xce\xbf\xcf\x82, \xce\x92\xce\xb1\xcf\x83\xce\xb9\xce\xbb\xce\xb5\xcf\x8d\xcf\x82 \xcf\x84\xcf\x89\xce\xbd \xce\x99\xce\xbf\xcf\x85\xce\xb4\xce\xb1\xce\xaf\xcf\x89\xce\xbd\xc2\xbb._NEWLINE_La forma plural Nazoraioi es fa servir nom\xc3\xa9s una vegada en el Nou Testament. Encara que el terme "cristians" ja havia estat iniciat pels pagans a Antioquia, i encara que l\'autor de la Segona Ep\xc3\xadstola de Pere aprova el terme "cristians," un fet important que val la pena remarcar \xc3\xa9s que en el llibre dels Fets dels Ap\xc3\xb2stols, l\'advocat Tertul\xc2\xb7le el gran sacerdot Ananies acus\xc3\xa0 davant F\xc3\xa8lix l\'ap\xc3\xb2stol Pau de pert\xc3\xa0nyer a la secta dels natzarens. La continuaci\xc3\xb3 d\'aquest \xc3\xbas de l\'apel\xc2\xb7latiu "natzarens" per Jueus al segle\xc2\xa0iii per referir-se a tots els "cristians" \xc3\xa9s confirmada per Tertuli\xc3\xa0 i Eusebi._NEWLINE_Segons la tradici\xc3\xb3 cristiana, que hom anomen\xc3\xa9s Jes\xc3\xbas el Natzar\xc3\xa8 era normal, ja que des de la inf\xc3\xa0ncia fou criat a la ciutat de Natzaret situada a uns 100\xc2\xa0km al nord de Jerusalem. Autors moderns, tal com Robert Ambelain, posen en dubte l\'exist\xc3\xa8ncia d\'aquesta ciutat en temps de Jes\xc3\xbas en el segle primer. Segons aquestes tesis la ciutat no figura en cap text antic. Ni en l\'Antic Testament ni Flavi Josep ni el Talmud ni en els Manuscrits de la mar Morta apareix la vila de Natzaret. En realitat la ciutat actual no aparegu\xc3\xa9 fins al segle\xc2\xa0viii.'